Държавен вестник, бр. 27, 2014 г., стр. 105

БРОЙ  27	
Д Ъ Р Ж А В Е Н  В Е С Т Н И К 	
СТР.  105  
к) гаранционни фондове, създадени със 
специален закон;
л) други финансови предприятия извън 
изброените в букви „а“ – „к“.
3. Институционални сектори, различ­
ни от сектор „Финансови предприятия“, 
включват единиците съгласно т. 2.45 – 2.54 и 
т. 2.111 – 2.130 на Регламент (ЕС) № 549/2013 
на Европейския парламент и на Съвета от 
21 май 2013 г. относно Европейската система 
от национални и регионални сметки в Евро­
пейския съюз (ЕСС 2010).
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Тази наредба се издава на основание 
чл. 7, ал. 11, чл. 8, ал. 4 и чл. 10, ал. 4 от Ва­
лутния закон и чл. 42 от Закона за Българската 
народна банка и е приета с Решение № 16 
от 13 март 2014 г. на Управителния съвет на 
Българската народна банка.
§ 3. Наредбата влиза в сила от 1 април 
2014 г., с изключение на чл. 6, ал. 3 и 4, чл. 7, 
ал. 1, 2 и 4, чл. 8, чл. 13, ал. 3 и чл. 14, които 
влизат в сила от 1 юли 2014 г., и чл. 9, ал. 9 
и 10, които влизат в сила от 1 януари 2015 г.
§ 4. Тази наредба отменя Наредба № 27 от 
2003 г. за статистиката на платежния баланс 
(обн., ДВ, бр. 69 от 2003 г.; изм. и доп., бр. 111 
от 2003 г., бр. 7 от 2007 г. и бр. 102 от 2009 г.).
§ 5. Подуправителят на БНБ, ръководещ 
управление „Банково“, може да дава указания 
по прилагането на тази наредба.
Управител: 
Иван Искров
1883
Наредба за изменение и допълнение на Наредба 
№ 16 от 2009 г. за лицензиране на платежните 
институции, дружествата за електронни пари 
и операторите на платежни системи (обн., ДВ, 
бр. 62 от 2009 г.; изм. и доп., бр. 102 от 2009 г., 
бр. 102 от 2010 г., бр. 30 и 59 от 2011 г.)
§ 1. В чл. 7 се правят следните изменения 
и допълнения:
1. В ал. 4 след думата „представител“ съюзът 
„или“ се заличава и се поставя запетая, след 
думата „клон“ се добавя „или директно“, а след 
думите „територията на“ се добавя „друга“.
2. Алинея 5 се изменя така:
„(5) В регистъра при БНБ се вписва инфор­
мация за платежна институция, лицензирана 
в друга държава членка, която извършва на 
територията на Република България вклю­
чените в лиценза є платежни услуги чрез 
клон, представител или директно, след из­
пълнение изискванията на чл. 30 от Закона 
за платежните услуги и платежните системи, 
както и информация за кредитна институция, 
лицензирана в друга държава членка, която 
извършва чрез представител на територията 
на Република България включените в лиценза 
є платежни услуги по изпълнение на налични 
парични преводи, след изпълнение изисква­
нията на чл. 22 от Закона за кредитните ин­
ституции и представяне в БНБ от кредитната 
институция на информацията по ал. 1.“
3. Създава се ал. 6:
„(6) При промяна в данните по ал. 1 за­
явителят предоставя съответната информа­
ция и документи в БНБ в 15-дневен срок от 
настъпване на промяната.“
Преходни и заключителни разпоредби
§ 2. Кредитна институция, лицензирана в 
друга държава членка, която към датата на 
влизане на тази наредба в сила извършва чрез 
представител на територията на Република 
България включените в лиценза є платежни 
услуги по изпълнение на налични парични 
преводи, представя в БНБ информацията по 
чл. 7, ал. 1 за всички свои представители, 
включени в регистъра по чл. 17 от Закона за 
платежните услуги и платежните системи, в 
шестмесечен срок от тази дата.
§ 3. Тази наредба се издава на основание 
чл. 25, ал. 5 и § 10 от преходните и заключи­
телните разпоредби на Закона за платежните 
услуги и платежните системи и е приета с 
Решение № 15 от 13.03.2014 г. на Управителния 
съвет на Българската народна банка.
Управител: 
Иван Искров 
1884
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 2936-НС
от 20 март 2014 г.
На 19 март 2014 г. на основание чл. 72, 
ал. 1, т. 1 и ал. 2 от Конституцията на Репуб­
лика България предсрочно са прекратени 
пълномощията на народния представител 
Доброслав Дилянов Димитров, избран от 25. 
многомандатен изборен район – София, издиг­
нат от ПП „ГЕРБ“ в 42-то Народно събрание.
На основание чл. 247, ал. 6 от Изборния 
кодекс Централната избирателна комисия
Р Е Ш И :
Обявява за избран за народен представител 
в 25. многомандатен изборен район – София, 
Иван Йорданов Божилов от листата на ПП 
„ГЕРБ“.
Решението да се обнародва в „Държавен 
вестник“.
За председател: 
Румяна Сидерова
Секретар: 
Севинч Солакова
2012